Так, напрыклад, на вучэбных палях 136-й дывізіі непадалёку ад лініі фронту байцы ўзвялі макеты дотаў. Яны дакладна паўтаралі тыя, што ўдалося разведаць (а групы разведчыкаў пасылалі ў тыл фінаў ледзь ці не кожную ноч) ва ўмацаваным раёне праціўніка. Групы блакіравання, створаныя загадам камандзіра дывізіі камбрыга Сцяпана Чарняка, штодня асвойвалі майстэрства захопу жалезабетонных крэпасцей. Тут жа адпрацоўвалася ўзаемадзеянне пяхоты з танкамі і артылерыяй.